## Program majstorskog ispita za zanimanje - majstor plinoinstalater

### NN 102/1995 (14.12.1995.), Program majstorskog ispita za zanimanje - majstor plinoinstalater

Temeljem članka 52. stavka 2. Zakona o obrtu ("Narodne novine"
br. 77/93), po prethodno pribavljenom mišljenju Hrvatske obrtničke komore,
ministar gospodarstva donosi:

## PROGRAM

### MAJSTORSKOG ISPITA ZA ZANIMANJE - MAJSTOR PLINOINSTALATER

I.

Majstorski ispit sastoji se od zajedničkog dijela koji obuhvaća potrebita
znanja neophodna za bavljenje obrtom i poduzetništvom i posebnog dijela
koji se odnosi na svako zanimanje posebno.

II.

Na zajedničkom ispitu, ispitna pitanja formuliraju se iz slijedećih
ispitnih područja:

1. Gospodarstvo i pravni propisi

2. Osnove podučavanja naučnika

III.

Područje gospodarstva obuhvaća slijedeće programske cjeline:

a) Osnovna pitanja osnivanja obrta, naročito analiza tržišta i mjesta,
pravni oblik, veličina obrta;

b) Organizacija obrtničke radionice, naročito priprema rada i odvijanje
posla, upotreba materijala i skladište, oblici racionaliziranja, uprava,
utjecaja automatizacije na organizaciju rada u obrtu ;

c) Organizacija osoblja, popunjavanje radnih mjesta, pitanja rukovođenja
i društvena klima u obrtničkoj radionici;

d) Ekonomski/rentabilni zadaci u obrtničkoj radionici naročito kupnja,
proizvodnja, reparaturne usluge, usluge, trgovačka djelatnost, prodaja,
reklama, servisna služba, međuobrtnička suradnja, naročito zadrugarstvo;

e) Financijsko ekonomska osnovna pitanja, naročito obrtnička financijska
ekonomija i njezine funkcije, financijsko planiranje, platni i kreditni
promet, vrste financiranja, štedno-kreditne zadruge i druge mjere za unapređenje
obrta;

f) Mjere za unapređenje obrta, naročito stručno savjetovanje, poduka
izvan obrtničke radionice i usavršavanje;

g) Knjigovodstvo i bilanca, naročito knjigovodstvo, imovinski pregled,
inventura, procjena kao i račun dobitka i gubitka, vođenje knjiga i centralna
obrada podataka u obrtništvu;

h) Obračun troškova, posebno iskazivanje pojedinačnih troškova, ukupnih
troškova kao i kalkulativnih troškova u kalkulativnoj marži, kalkulativne
šeme, prethodna i naknadna kalkulacija ;

i) Rentabilno iskorištenje knjigovodstva, završnog obračuna i obračuna
troškova, računa karakterističnih vrijednosti, naročito obračuna likvidnosti,
obračuna za pokriće investicija, usporedbe ekonomskih pokazatelja.

IV.

Područje pravnih propisa obuhvaća slijedeće programske cjeline:

- obavljanje obrta (stjecanje uvjeta, otvaranje obrta, poslovanje obrta,
prestanak obrta),

- obrazovanje i osposobljavanje za bavljenje obrtom,

- organiziranost obrta,

- građansko pravo, pravo opomena i prinudnog izvršnog postupka,

- trgovačka društva,

- pravo na rad, naročito pravo na radni ugovor, statut poduzeća, tarifni
pravilnik, radno vrijeme i godišnji odmor, zaštitu na radu i pravni postupak
pred sudom za radne sporove(Zakon o radu),

- pravo na socijalno i privatno osiguranje, naročito pravo na zdravstveno,
penziono, pravo na osiguranje u slučaju nesreće, pravo na osiguranje života,
stvari, osiguranje od odgovornosti, starosnu penziju samostalnih obrtnika,

- pravo na stvaranje imovine,

- porezni sustav

vrste poreza, naročito porez na promet, poslovni porez, porez na dohodak,
porez na dobit, porez na dodanu vrijednost, porez na plaće, porez na imovinu,
nasljedstvo i poklone ;

porezni postupak, naročito termini oporezivanja, postupak za utvrđivanje
vjerodostojnosti porezne prijave, odgoda plaćanja poreza, oslobađanje od
poreza i korištenje pravnih sredstava;

- obrt u privredi i društvu, razvoj, izgradnja i zadaci obrtničke-komore,
gospodarske komore, udruženja cehovske organizacije,

- pravne osnove za stručno obrazovanje,

- bitne odredbe sustava koje se odnose na obrazovanje, zakona o stručnom
obrazovanju i zakona o obrtu, pravni odnosi između učenika i poslodavaca,
ugovor o naukovanju.

V.

Iz područja osnova podučavanja naučnika ispitanik mora pokazati znanje
iz slijedećih područja:

1. Osnovna pitanja stručnog obrazovanja (zadaci i ciljevi ovog obrazovanja,
ravnopravnost šansi, mobilnost i uspon, veza obrazovanja i tržišta), stručne
škole i obrtničke radionice kao mjesta stručnog obrazovanja, zadaci i odgovornost
stručnog učitelja.

2. Planiranje i provođenje obrazovanja (sadržaj obrazovanja, ciljevi
i zadaci, okvirni planovi i programi, ispitni zahtjevi...

Izvedbeni i operativni programi, uvjeti za realizaciju nastave, utvrđivanje
obrazovnog plana obrtničke radionice...

3. Suradnja obrtnička radionica - škola (nastavni postupci, sredstva
i pomagala, metode poučavanja, ocjenjivanje i vrednovanje, timski rad).

4. Mladi u obrazovanju

(potreba i značenje stručnog obrazovanja za mladu generaciju, tipične
razvojne pojave i način ponašanja u mladenačkoj dobi, motivacija kao faktor
napredovanja, grupnopsihološki način ponašanja, utjecaj okoline, socijalno
i praktično ponašanje mladih, odgojne teškoće, psihološka pomoć mladima,
zdravstvena zaštita, zaštita od nesreća na radu.

VI.

Okvirni sadržaji programskih cjelina navedeni u poglavljima III., IV.
i V. osnova su za oblikovanje ispitnih pitanja na majstorskim ispitima.

VII.

Posebni dio ispita obuhvaća praktična i teoretska stručna znanja neophodna
za samostalno obavljanje obrta u određenom zanimanju i to za zanimanja
objavljena u "Popisu vezanih obrta i zanimanja" označena u rubrici
"Šifra, naziv zanimanja i stupanj stručne spreme" brojem 2. (Pravilnik
o vezanim i povlaštenim obrtima "Narodne novine" br. 31 od 9.
svibnja 1995. g).

VIII.

Programske cjeline stručno-teoretskog i praktičnog dijela ispita za
navedena zanimanja obuhvaćaju:

a) praktični dio ispita

b) neophodna stručno teoretska zanimanja za vješto obavljanje poslova
primjerenih obrtu.

IX.

Ispitni sadržaj za majstorski ispit za zanimanje majstor plinoinstalater,
koje je u skladu s Pravilnikom o vezanim i povlaštenim obrtima ("Narodne
novine" br. 31/95) označeno šifrom 71362,je:

MAJSTOR - PLINOINSTALATER

I. Područje rada

- održavanje postrojenja za napajanje i potrošnju plina,

- postupci izoliranja i brtvljenja dijelova i sklopova plinovodnih instalacija,

- izrada dijelova i sklopova cijevnih vodova za snabdijevanje plinom,

- izrada šablona i krojeva,

- rastavljanje i sastavljanje električnih uređaja te regulacijskih i
upravljačkih uređaja, na plinovodnim sustavima,

- postupci spajanja elemenata i sklopova plinovodnih instalacija,

- ispitivanje i stavljanje u ispravno stanje plinovodnih sistema i njihovih
sklopova,

- transportiranje elemenata i sklopova plinovodnih instalacija.

II. Sadržaj ispita

1. Praktični dio ispita

Na praktičnom dijelu majstorskog ispita, ispitanik izrađuje jedan ili
više radova izrade, održavanja ili ispitivanja na dijelovima i sklopovima
plinovodnih instalacija i uređaja.

Praktični radovi su obuhvaćeni područjem rada majstora plinoinstalatera.

Praktični rad obuhvaća:

- održavanje i instaliranje sustava za napajanje i potrošnju plina,
ispitivanje dijelova i udešavanje cjelovitih sklopova,

- izrada, ispitivanje, podešavanje i zamjena dijelova plinovodnih instalacija,

- održavanje, ispitivanje i podešavanje dijelova izoliranja i brtvljenja,

- ugradnja opreme upravljačkih i regulacijskih uređaja,

- održavanje i priključivanje nosećih dijelova plinovodnih instalacija
i uređaja,

- zaštita dijelova od korozije,

- proračun utroška materijala, pomoćnih materijala i dijelova.

Pri izradi praktičnog dijela ispita, ispitanik se mora pridržavati propisanih
mjera zaštite pri radu i zaštite okoliša, te ostalih uvjeta, koje mu odredi
Ispitna komisija.

2. Sadržaji majstorskog ispita neophodnih za vješto obavljanje poslova
primjerenih obrtu

2.1. Materijali

- osnovna ispitivanja tehničkih materijala (čvrstoća, tvrdoća, promjenjivost
oblika, otpornost protiv korozije i sl.),

- željezni i obojeni metali, izbor, svojstva i primjena,

- plastični materijali, izbor, svojstva i primjena,

- pogonski i pomoćni materijali, tekućine za hlađenje, sredstva za čišćenje,
sredstva za zaštitu od korozije, sredstva za spajanje zavarivanjem, lemljenjem,
lijepljenjem i sl.

- ostali nemetalni materijali, guma, drvo, materijali za izoliranje
i brtvljenje i sl.

2.2. Proizvodna tehnika

- postupci ručne obrade razdvajanjem materijala,

- postupci plastične obrade limova, cijevi i profila,

- postupci spajanja rastavljivim i nerastavljivim spojevima,

- izbor alata za obradu, montažu i za mjerenja i ispitivanja,

- izbor režima rada na radnim strojevima i uređajima.

2.3. Konstrukcija plinovodnih instalacija, pribora i opreme

- Osnovni zahtjevi za mjere i oblike dijelova i sklopova s obzirom na
namjenu i zakonske zahtjeve,

- utvrđivanje i mjerenje vanjskih mjera, instalacija, pribora i opreme,

- osnovni proračuni tlaka, sile, radnje, broja okretaja, brzine i snage,

- osnovni proračuni kontrole čvrstoće nosača na instalacijama i opremi,

- skiciranje i čitanje tehničko-tehnoloških dokumenata, kataloga i uputa
o sastavu, pojedinih sklopova i pribora na instalacijama i uređajima,

- skiciranje i crtanje plašteva i krojeva,

- skiciranje i čitanje funkcionalnih shema električnih, pneumatskih
i hidrauličkih sklopova na upravljačkim i regulacijskim uređajima,

- uporaba računala i korisnitkih programa iz plinovodnih instalacija
i sanitarnih uređaja,

- utvrđivanje utroška materijala i rezervnih dijelova za popravak plinovodnih
instalacija.

2.4. Tehnologija održavanja plinovodnih instalacija i uređaja

- organiziranje procesa rada u plinoinstalaterskoj radionici i na gradilištu,

- izračunavanje utroška vremena, materijala, dijelova i sklopova, energije
i izračunavanje kapaciteta radionice,

- planiranje rada, raspoređivanje poslova, praćenje i analiza operativnog
plana,

- pregled instalacija i sustava, dijagnosticiranje i utvrđivanje kvarova,

- proces izrade i popravaka dijelova i sklopova plinovodnih instalacija
i uređaja,

- proces rastavljanja i sastavljanja dijelova i opreme instalacija i
postrojenja,

- cijevi, oluci, žljebovi, elementi protoka, oštećenja i njihovo otklanjanje,

- elementi sanitarnih sustava, nosači i mjesta učvršćenja, oštećenja
i njihovo otklanjanje,

- sustavi klimatizacije i provjetravanja i njihovo održavanje,

- kompresori, spremnici, sustavi pripreme plina i njihovo održavanje,

- sustavi pročišćavanja otpadnih plinova, kvarovi i njihovo otklanjanje,

- dodatni pribor i uređaji na plinovodnim sustavima, nepravilnosti u
radu i njihovo otklanjanje,

- klimatski i drugi uvjeti zdravog i sigurnog rada u radionici, zaštita
radnog i vanjskog okoliša.

2.5. Strojevi i uređaji

Poznavanje osnovne građe i funkcije strojeva i uređaja u plinoinstalaterskoj
radionici,

- radni i ručni strojevi i alati za obradu i montažu,

- uređaji za podizanje dijelova i sklopova,

- uređaji snabdijevanja radionica radnom energijom,

- uredaji za električna, hidrauliđka i pneumatska mjerenja,

- specijalni alati, naprave i uređaji za popravke mehaničarskih oštećenja
na dijelovima instalacija i sustava,

- čuvanje i tekuće održavanje strojeva i uređaja,

- zaštitne mjere pri radu s pojedinim strojevima i uređajima.

Klasa: 311-01/95-01/523

Urbroj: 526-01-95-24

Zagreb, 27. studenoga 1995.

Ministar

Davor Štern, dipl. ing., v. r.

Ostalo, NN 102/1995-1704